Diari Oficial de la Generalitat Valenciana


Sumari del DOGV 3391, del 11-12-1998 (1998/10037)

ORDRE de 5 de novembre de 1998, de la Conselleria de Cultura Educació i Ciència, per la que es desenvolupa el Decret 307/1997, de 24 de desembre, del Govern Valencià, que aprova el Reglament d'Organització, Funcionament i Personal de l'Organisme Públic Valencià d'Investigació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1998/11/05/(3)/dof/vci/html**

### Dades del document

Número de DOGV
:   3391

Data del DOGV
:   11-12-1998

Secció del DOGV
:   I. DISPOSICIONS GENERALS

Número del document
:   1998/10844


Data del document
:   05-11-1998

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 5 de novembre de 1998, de la Conselleria de Cultura Educació i Ciència, per la que es desenvolupa el Decret 307/1997, de 24 de desembre, del Govern Valencià, que aprova el Reglament d'Organització, Funcionament i Personal de l'Organisme Públic Valencià d'Investigació. [1998/X10681]
  
Aprovat per Decret 307/1997, de 24 de desembre, el Reglament d'Organització, Funcionament i Personal de l'Organisme Públic Valencià d'Investigació, en el que es regulen els òrgans directius del mateix, és necessari desenvolupar la seua estructura administrativa, amb la creació de les unitats de nivell superior.
  
Per això i en ús de les facultats que m'atribueix la disposició final primera del Decret 307/1997, de 24 de desembre, del Govern Valencià,
  
ORDENE
  
Primer
  
Es crea el Servei de Gestió Administrativa i el Servei de Gestió de la Investigació, dependents orgànicament i funcionalment del director de l'OPVI.
  
Segon
  
Del Servei de Gestió Administrativa.
  
El Servei de Gestió Administrativa realitzarà les següents funcions:
  
a) Proposar i executar la política de personal de l'Organisme, així com l'aplicació de normes i directrius internes.
  
b) Tramitar la creació, supressió i modificació de llocs de treball, selecció i provisió de llocs, situacions, jubilacions, baixes, incidències, control horari i, en especial, l'elaboració d'informes i propostes de resolució, impuls, tramitació i seguiment de tots els expedients propis d'aquesta matèria, inclosa la confecció i incidències de nòmines, així com la conservació i custòdia dels expedients personals.
  
c) Gestionar els serveis generals i dependències comunes de l'organisme.
  
d) Coordinar, controlar l'organització i funcionament de tot l'organisme.
  
e) Realitzar la planificació econòmica, elaborar la proposta d'avantprojecte del pressupost anual, tramitar les modificacions pressupostàries i realitzar el seguiment de l'execució del pressupost.
  
f) Gestionar les bases de dades i sistemes informàtics de l'organisme.
  
g) Elaborar projectes sobre organització, plans d'actuació i programes de necessitats del departament.
  
h) Supervisar i executar els procediments administratius relatius al funcionament de l'Organisme.
  
Tercer
  
Del Servei de Gestió de la Investigació.
  
El Servei de Gestió de la Investigació realitzarà les següents funcions:
  
a) Programar, executar i supervisar, els programes i projectes d'investigació que se li encomanen.
  
b) Portar la gestió econòmica de l'Organisme.
  
DISPOSICIONS FINALS
  
Primera
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
Segona
  
Contra la present ordre, que posa fi a la via administrativa, podrà interposar-se recurs contenciós administratiu, d'acord amb allò que s'ha disposat en l'article 58 de la Llei Reguladora de la Jurisdicció Contenciosa Administrativa, de 27 de desembre de 1956, dins del termini de dos mesos a comptar des de l'endemà al de la seua publicació, davant de la Sala contenciosa administrativa del Tribunal Superior de Justícia de la Comunitat Valenciana, comunicant-lo prèviament a la Conselleria de Cultura, Educació i Ciència, de conformitat amb allò que s'ha disposat en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 5 de novembre de 1998
  
El conseller de Cultura, Educació i Ciència,


Còpia Permalink ELI